open-index/open-wikipedia-markdown huggingface dataset:
Finessensepperl

**Finessensepperl** wor da Spitznam vum **Joseph Huber** aus Minga (geb. 1763 z Minga, gest. 26. April 1828 z Minga), wo zu seina Zeit s bekanntaste Mingara Original wor, a Liabesbriaftroga, a legendeara Stodnorr und a Ortsheiliga zglei.

## Lem und Nochlem

Da Finessensepperl, da Suhn vo am Kutscha, wor mit 1,50 m kloawichsig oba woiproportioniat. Sein Lemsuntahoid hod a ois persenlicha Liabesbriaftroga vadeant. Er wor in oin Stodtein untawegs. Fia de Mingara Biaga wor a da easchte und imma vaschwiegane "Postillion d´Amour", dea wo bloß gegn wos zum Essn oda fia a poa Kreiza Liabesbriaf zuagstejt hod. Er hod ned lesn und schreim kenna, wor oba ungwähnlich schlau. Er hod imma genau gwisst, wiavui Kreiza er ois Lohn kriagt hod. Bettlt hod a nia, oba sei Gsichtsausdruck hod Bände gsprochn, so hod a oft s Zehnfoche vo dem kriagt, wos a ois Porto valangt hod und a guads Essn no dazua.

Sei Liabste wor de "roude Nanni", de ebmfois kloawichsig wor und aa a weng narrisch. Zamma san se oft durch Minga ganga. Jeda hod se kennt, vom Kini bis zum Bettla. Da Finessensepperl hod imma a schwoarz Ledakappal afghoft und an kuaz gschnittanan Spenzer trogn. Dazua hod a imma a Kerbal mit an doppetn Bodn dabei ghobt; obn fias Essn untn fia de Liabesbriaf sowia a Hafal fia de Klostasuppn, de er si oft ghoid hod.

Er is im Oidn Siidlichn Friedhof begrom worn, sei Skelett is oba makabaraweis a Zeit lang in da Anatomie ausgstejt gwen. Im Mingara Rathaus gibts no heit a Figur zu seim Gedenkn, so wiara im Valentin Musäum und untam Torbogn vom Karlstor am Stachus.

## Sprich

Obwoi sei Gsichtsausdruck oanfejtig und moastns griasgrämig gwen is, is a wegn seine schlaun, witzign und skurriln Sprich scho zu Lebzeitn a Legendn gwen. Af neigierige Frogn hod a moastns gsogt: "Nix Gwiss woass ma ned", wos de Leit zum Locha brocht hod und schnej zum Liablingssprichwort vo de Mingara worn is. Wiara amoi beim Ibagem vo am Liabesbriaf dawischt worn is, hod a gsogt: "Koan Liabesbriaf hob i ned, san grod Radi, do muass i scho bittn sehr um Gnadi, do kinna S no an Kreiza segn. Mehra bring i ned mit - Radi zwegn!" Wiara gfrogt worn is, wo a wohnt, hod a gsogt: "Drei Stiagn oban Kamin".

## Schau aa

* Boarische Redensoatn

## Beleg

* Ulrich Holbein: *Narratorium* - Lexikon. Amman Verlag, Zürich 2008. ISBN 978-3-250-10523-7
* A. Nerlich, O. Peschel, F. Parsche: Warum der "Finessensepperl" so klein war. Münchn. Med. Wschr. 133 (50), 12 - 16 (1991)
  
## Im Netz

*Pathologie vo da Uni Minga iban Finessensepperl
* Munichkindl - Finessensepperl
Goineikircha

**Goineikircha** oda **Goli** (aumtlich: **Gallneukirchen**) is a Stod im Bezirk Urfa-Umgebung in Owaöstareich. Goineikircha liegt im Nordostn vo Owaöstareich, uma 14 Kilometa nordestli vo Linz im untan Mühvierl, 336 Meta üwan Meer drüwa. In Goineikircha wohnan 6.309 Leid (2016), und a Stod iss seidn Joar 2001. Goineikircha hod an eign Mühkroasautobau (A7) Aunschluß, und friara is a d'Pferleisnbau duachgfohrn. Zan easchtn Moi in ana Urkundn gstondn is da Ort im Joar 1125 ois *Novenkirchen*.

## Im Netz

* Hoamseitn vo Goineikircha
* 
* 
* 
* Schloss Riedegg
* Region Gusental
* Sportverei Goineikircha
Krems

**Krems** (aumtlich: **Krems an der Donau**) is mid 24.342 Eihwohna (2016) de finftgresste Stod vo Niedaöstareich. Es is a Statutarstod und ghead zan Woidviadl. Krems liegd an da Donau, rund 70 Kilometa im Westn vo Wean, af 221 Meta iwan Meea driwa, am Ostend vo da Wachau.

Krems güt ois de Weißweinhauptstod vo Östareich. Da Weinbau hod in Krems und Umgebung a große wiatschoftliche Bedeitung.

## Gschicht

Im Joa 995 is Krems s'easchte Moi in ana Urkundn vorkumma, seidn 12. Joahundat iss a Stod. Sogoa eigane Münzn homs domois prägn deafn. Im Middloita woas a wichtige Stod fian Handl und firn Vakea. Heid iss a Messe- und Industriestod, hod a Uni und an Haufn Touristn.

## Sehnswiadigkeitn

### De Oidstod vo Krems

De *Oidstod vo Krems* gheat seit 2000 zum UNESCO Wödeabe *Kulturlandschaft Wachau*.

Des Woazeichn vo da Stod is des "Staana Toa"


 Krems - Steinertor (1).JPG|Staana Toa
 Steinertor-Landstraße.JPG|Blick duachs Staana Toa
 Gozzoburg Krems.jpg|Gozzobuag
 Krems Rathaus.JPG|Rothaus in da Landstroßn
 Gasse in Stein (Krems) 01.JPG|Staana Landstroßn


## Politik

### Gmoarot

Vo de 40 Mandaten vom Gmoarot entfoin auf Grund der Gmoarotswahl vo 2012 auf de SPÖ 16 Sitze, auf de ÖVP 15 Sitze, auf de FPÖ drei Sitze und je zwei Sitze auf de KLS (Kommunisten und Linkssozialisten), auf de Grünen und auf de UBK (Unabhängige Bürger für Krems).

## Berihmtheidn

Ana vo de berihmtastn Kremsa woa da Barockmola Schmidt Johann Martin oda kurz Kremsa Schmidt (1718-1801).

## Literatua

* Harry Kühnel, Franz Schönfellner (Hrsg.): *1000 Jahre Krems*, Dachs-Verlag, Wean 1995, ISBN 3-224-17613-X.
* Rupert Schweiger: *Zauber der Architektur, Doppelstadt Krems-Stein und Mautern*, Verlag NÖ-Pressehaus, 1993 ISBN 3-85326-992-3
* Franz Schönfellner: *Krems und Stein - das Tor zur Wachau*, Schnell+Steiner, Regensburg, 2008, ISBN 978-3-7954-6730-2.

## Im Netz

* Netzseitn vo da Stod
* 
* Museum Krems
* 
* 

## Beleg
Låmma

D**Lomma** is a rechta Nemfluss vo da Soizach im Dennangau im Soizburga Lond. Se fongd im Dennangebirg af uma 1.700 Meta üwan Meer drüwa au und gehd donn in an Bogen üwa Annaberg-Lungötz, Abtenau und Scheffau am Dennangebirg noch Nordwestn. Noch 41 Kilometa rinnds bei Golling, 480 Meta üwan Meer drüwa, ind Soizach eini. Bei Owascheffau rinnds durch a Glomm durch, zu der wos ma *Lommaöfm* sogt. D'Lomma hod a rechd a sauwas Wossa und is a fian Wüidwossasport rechd beliabt.
Dahoam is Dahoam

**Dahoam is dahoam** is a Fernsehserie, de im BR Fernsehen lafft.

In de oanzelnan Foig'n gehds um Gschicht'n aus an kloana erfundnan Dorf (Lansing) in Bayern (manche sogn "Soafnoper" dazua).

## Handlung

Ois draht se um de Eihwohna vum fiktivn, obabayerischn Dorf "Lansing", um de Ängste, Sorgn, Freidn und natirlich de zwischmenschlichn Beziahunga des durtn gibt.

De wichtigstn Familien san de Gostwirtschoftsfamilie Brunner und de Brauareifamilie Kirchleitner. Dazua kemma no de Familien Ertl, Preissinger, de Landwirtsfamilie Vogl, da fränkische Dorfapotheka Bamberger sowie da Burgamoasta Schattenhofer, da Pfarra Kurz und da Tierorzt Sebastian Wildner.

## Dialäkt
De Roin vo de Personen san so gschriebn, dass de meistn oan von de Dialekte sprecha, de im Freistaat Bayern vorkumma - aa oa Franke is dabei. Olladings redn de Leit manchmoi aar a so, wia koa normala Dialektsprecha redn daad; so benutzn a boa Sprecha zum Beispui manchmoi as Präteritum, wos im Boarischn iwahaupts ned gibt. Dös is wahrscheinli mit Obsicht a so gmocht woan, doss des aa Leit vastengan, de wo ned ausm boarischn Sprochraum kemman.

## Lansing
Lansing is a eafundns Dorf, des wo iagndwo in Obabayern im Oipnvorland lieng soi.
Draad wead olladings auf am oidn Fobrigareal in Dochau, des wo extra zum Fuimdoaf umbaud woan is. De Außnaufnomma, oiso aa de Buidl vo de Berg, kemman vo da Gegnd um Waging am See.

## Regie

* Wolfgang Frank: 	(111–115, 136–140, 251)
* Gerald Grabowski: 	(11–15, 31–35, 71–75, 87–90, 156–160, 196–205, 220–225)
* Bernhard Häusle: 	(86, 161–165)
* Siegi Jonas: 	 	(85, 101–105, 181–185)
* Carl Lang:	        (21–25, 41–45, 126–130, 151–155) 
* Jochen Müller: 	(91–95, 116–120)
* Thomas Pauli:         (275)
* Klaus Petsch: 	(3–5, 16–20, 51–55)
* Tanja Roitzheim: 	(46–50, 66–70, 121–125, 146–150, 176–180, 210–214, 236–240)
* Markus Schmidt-Märkl: (1–2)
* Thomas Stammberger: 	(61–65, 81–84, 141–145, 166–170, 186–190, 206–209, 226–231, 246–250)
* Peter Zimmermann: 	(36–40, 56–60, 106–110, 131–135, 171–175, 232–235)
* Micaela Zschieschow: 	(6–10, 26–30, 76–80, 96–100, 191–195, 215–219, 241–245)

## Im Netz
*De Hoamseitn vo Dahoam is Dahoam
*Dahoam is Dahoam-Spoiler
Nix Gwiss woass ma ned

**Nix Gwiss woass ma ned** (nix gwiß woas ma ned), is a bekannta boarischa Spruch.

Da Ausdruck kimmt vum Finessenseppal (1763 - 1828), an obaboarischn Originai, Postillon d'Amour, Stodnorrn und Oatsheilign z Minga.

"Nix Gwiss woass ma ned" wor de legendäre Antwort vum Finessenseppal af olle Frogn. Ois Liabesbriafdroga hod a scho iba vui Sochan Bscheid gwisst, immahin wor a da Vatraute vo de hechan Herrschoftn z Minga, vo da domolign Schickimicki. Oba da Seppal wor schlau gmua, dass a gwisst hod, dass mas mid Diskretion weida brigt und so a bessas Lem hod ois wie a Ratschkathl.

## Schau aa

*

## Beleg
* Ulrich Holbein: *Narratorium* - Lexikon. Amman Verlag, Zürich 2008. ISBN 978-3-250-10523-7
Honigberg

**Honigberg** (siembüagisch-säxisch: *Hoenschbrich*, rumänisch: **Hărman**, ungarisch: *Hermány*) ligt im Burzenland, z'Simbiagn (z'Rumänien), uma 10 Kilometa noadöstlich vu Kronstadt (Braşov). As easchte Maj uakundlich eawähnt woan is 1240 ajs *Mons Mellis*. Beeindrucknd is d'Keachabuag, wou ab ebba 1280 baut woan is, mit ara Oagl vum Johannes Prause. Östlich, ned weit weg ligt Tartlau, wos a ähnlich wichtige Keachabuag houd.

## Im Netz

* Hoamsaitn vu da Heimatortsgemeinschaft Honigberg
* Luftbüid vu da Keachabuag
* Luftbüid vum Oat
* Büida vu Honigberg
Wilfried Haslauer

Da **Haslauer Wüifried**, da Jingane (af d'Wöid kumma am 3. Mai 1956 in Soizburg), is a östareichischa Jurist und Politika. Seidn Joa 2013 is Landeshauptmaun vo Soizburg.

Sei Voda, da Haslauer Wüifried, da Öidane, is vo 1977 bis 1989 scho Landeshauptmau vo Soizburg gwen. Er söim is in Neimorkt am Wollasee afgwochsn und dortn aa ind Voiksschui gaunga. Noch da Matura am Akademischn Gymnasium in Soizburg hod a augfaungt, daß a in Soizburg und in Wean Jus studiad. Do is a im Joa 1979 Dokta woan, a bissl hod a aa Voikswiadschoft studiad. Nochn Grichtsjoa in Wean und Soizburg hod a si ois Aunwoit söibständig gmochd. Des woar a, bis a im Joa 2004 Politika worn is.

Scho vuahea is a Kurator im Seebrunna Kroas gwen, des is a Thinktank vo de Schwoazn. Außadem woar a President vo da Dr.-Wilfried-Haslauer-Bibliothek, an politisch-gschichtswissnschoftlichn Forschungsinstidut. Zua Wirdschoft hod a durch sei Kanzlei aa rechd guade Kontakte ghobd. Im Joa 2004, vua da Laundtogswoi, hod eam da domolige Laundeshauptmau, da Schausberger Fraunz, ois sein Nochfoiga vuagstöid. Nochdem de Schwoazn de Woi valuan hom, is da Schausberger zruckdredn und da Haslauer is am 28. Aprüi 2004 ÖVP-Chef und Stöivadreta vo da neichn Laundeshauptfrau, da Burgstaller Gabi, worn.

## Im Netz
*Soizburga Voikspatei
*Soizburga Landesregiarung
Koimar

**Kóimar** (ësässisch: *Colmer*, deitsch: *Kolmar* voh 1871 bis 1918 sówia in da Zeid vom Naziónoisózialismus, fraunzésisch: *Colmar*) is nooch Strossburg und Mühausen d'drittgressde Stod im Ësass. Da Ort liigt in aner relatiav flochen Laundschoft am Fluss Lauch, der dodan in d'Ill mindt, etwoa 20&nbsp;km westlé vom Rhein und ebbern in da geógrafischen Mitten zwischen Basel (60&nbsp;km éntfernt) und Strossburg (65&nbsp;km entfernt).
Kreis Hermannstadt

Da **Kreis Hermannstadt** oda **Kreis Sibiu** (rumänisch: *Judeţ Sibiu*, ungarisch: *Szeben megye*) is a Kreis (Judeţ) in da Region Centru. Historisch ghead-a zua Region Simbüang. D'Kreisstod is Hermannstadt (rum. *Sibiu*, ung. *Nagyszeben*). As Nummanschüddl und d'gängiche Okiazung fia dean Kreis is SB.

Da Kreis Hermannstadt grenzt im Noadn an 'n Kreis Mieresch, im Ostn an 'n Kreis Kronstadt, im Südn an d'Kreise Argeş und Valcea und im Westn an 'n Kreis Weißenburg.

Da Voasitznde vum Kreisrod is da Bottesch Martin vum DFDR (Demokratischs Forum vu de Deitschn z'Rumänien).

## Demografie

Im Joa 2011 houd dea Kreis 397.322 Ejwona ghabt und a Bvöikarungsdichtn vu 73 Ejwona pro km². Newa Rumänen gibts imma no deitschsprouchige und ungarischsprouchige Bvöikarungsandeu.

## Geografie

Da Kreis houd a Gsamtflächn vu 5.432&nbsp;km².

## Munizipien und Steed im Kreis Hermannstadt

(Stand: Voikszölung 2011)
32 heb auf

**Zwoaradreißg heb auf** oda Zwoaradreißg glaub auf is eher a Gspass ois wia a Kartenspui und wead meistns gmacht um oan zum ärgan.

## Spuiablauf
Zeascht fragt ma den, der wo die Kartn aufglaum soi, ob er a Rundn 32 heb auf spuin wui. Wenn a den Trick no net kennt und fragt, wos des is, na sagt ma, dass des ganz oafach is und er amoi ofanga soi.Meischdns sagt er na ja, dann schmeißt ma a Backerl Kartn (oft Schofkopfkarten mit 32 Stuck) aufn Bon und sagt, dass ers aufhem soi. Guade Leid macha des na o.
Wennas aber scho kennt hat ma vaspuit.

## Variantn
A Variantn is 36 heb auf. Des is as gleiche wia 32 heb auf, bloß dass do die Sechser o no dabei san.

## Obacht
Obacht gem muas ma aber, wenn der die Kartn na ned aufhem wui und vaschwindt, weil mas na soiwa aufglaum ko.

## Schau aa
*Zwigga
Content-Management-System

A **Content-Management-System** (aa **CMS** oda *Autornsystem*; weatlich: *Inhoids-Vawoitungs-System*) is a Programm fir Owenda, des wos de gmoaschoftliche Erstellung und Vawoitung vo Textn und Multimedia-Dokumentn meglich mocht und organisiat, moastns firs Internet. Da entscheidende Vortei is dabei, dass a Autor so a System ohne Programmiar- oda HTML-Kenntnisse nutza ko.

De bekanntastn Beispui fir freie ("open source") Autornsysteme (CMS) san Drupal, Wordpress, Joomla, OpenCms und TYPO3.

## Im Netz
* Liste von Content-Management-Systemen (engl.)

## Literatua
* Markus Nix (Hrsg.): *Web Content Management. CMS verstehen und auswählen*. S&S Pockets, 2005, ISBN 3-935042-64-7.
Zwangsschwom

**Zwangsschwom** (*[[hochdeitsch]]* Zwangsschwaben) oder Muasschwom (vo miassn) san Leid, de wo si soiwa ois Bayern oseng, aber im Regierungsbezirk Schwom lem.

## Gschicht
Durch de Gebietsreform anno 1972 in Bayern san einige Gebiete, de wo friaras Obabayerisch wan, zu schwäbischn Gebiet woan. Ganz schlimm hats da an Landkreis Aichach troffa, der wo ganz schwäbisch woan is. Aa des Gebiet um Roa am Leech rechts vom Lech bis noch Diahappn, des wo friaras zu Neiburg gheat hot, is schwäbisch woan, weils jetz im Landkreis Donau-Ries bzw. zum Landkreis Augschburg is.

## Da Zwangsschwob
Da Zwangsschwob mogs ned gern wenn er ois Schwob bezeichnet wead, weil alloa sei Dialekt (Boarisch und ned Schwäbisch!) scho dageng spricht.
Wüst Görgen

**Wüst Görgen** (rumänisch: *Giurtelecu Şimleului*, ungarisch: *Somlyógyőrtelek*) is a Oatschaft im Kreischgebiet, im Krais Sălaj. Umgangssprouchlich sagt ma dazou *Giurtelec* oda *Giurtelecu* af Rumänisch und *Győrtelek* af Ungarisch.

## Log und Eadkund

Wüst Görgen ligt im noadwestlichn Deu vum Kreis Sălaj, im Beckn vum Fluss Crasna, am Fouß vum Beachland *Coasta lui Damian*. Des Voagebiach is a Deu vum *Măgura Şimleului*-Massiv und des ghead zu de Karpaten. D*'Coasta lui Damian* is as natüaliche Woazeichn vu Wüst Görgen.

## Gschicht

Traditionöi woa daj Sidlung vu Vöikavüfoit prägt; es san vaschidne Sprouchn gsprocha und utaschidliche Religiona augübt woan. Nouch da Voikzölung vu 1715 woan 36 Ejwona Rumänen, 27 woan Ungan und 9 woan Deitsche. Bei da Zölung vu 1720 woan 45 Rumänen, 36 Ungan und 9 Slowakn. Ab'm 19 Joahundat hom se d'meistn Bewona zua rumänischn Nationalität bekennt.

## Bvoikarungsentwicklung
Facebook

**Facebook** is a Netzseitn zum Betreim vo ana Netzgmoa (social network). Da Betreiba is de Firma Facebook, Inc. mit Sitz in Palo Alto, Kalifornien.

De Netzgmoa gibts seit 2004 und hod im Septemba 2011 wejdweit rund 800 Milliona Mitgliada.

## Gschicht

Anno 2003 hod da Mark Zuckerberg en Voagänga vo Facebook entwicklt: *facemash.com*. Do woa ra no Student on da *Harvard University*. De Netzseit woa vagleichboa mit da Internetpräsenz *Hot or Not*. Es woa ra Beweatungssystem fia Studentn am Campus. Auf dea Seitn hod a Fotos vo Studentinna vaeffenlicht, ohne vo dena de Ealaubnis z hom. De Netzbsuacha san nacha dazua aufgfoadat woan, de Attraktivität vo je zwoa zuafälli ausgsuachtn Diandln z beweatn.

Um an de Fotos vo de Diandln z kema, hod da Zuckerberg des Harvard Computer-Netzweak ghackt und hod de hauseiganan privatn ID-Buidln vawendt. Facemash hod in de eascht via Stundn, wo s online woa, 450 Bsuacha and 22.000 Photo-Osichtn ausglest. A boa Dog späda is de Seitn vo da Harvard Administration gschlossn worn. Da Zuckerberg hod si weng Sichaheits- und Copyrights-Valetzung und Valetzung vo da Privatspäre vaantwoatn miassn und is knopp an Rauswuaf entgonga.

Im foigandn Semester hod da Zuckerberg ogfongt a neie Netzseitn z programmian. Am 4. Feba 2004, hod a "Thefacebook" (thefacebook.com) im Netz platziad. Zeascht woa Thefacebook nua fia Studentn vom Harvard College do, oba boid is auf ondare Unis ausdehnt worn.

Im Summa 2004 is TheFfacebook a Firma woan. Im Juni 2004 is de Gsejschoft af Palo Alto in Kalifornien umzong. Da Peter Thiel, da Mitgrinda vo PayPal hod de easchte Investition in de Firma brocht. De Firma hod 2005 fia $200,000 an Domän-Nama facebook.com kafft und hod si drauf vom *The* im Firmennama trennt. Vo do o hods nua no "Facebook" ghoassn.

## Epigonen

S Konzept vo Facebook hod zoireiche Nochohma wia *StudiVZ* und *wer-kennt-wen*. StudiVZ is da Voawuaf gmocht worn, a Plagiat vo Facebook z sein. Am 19. Juli 2008 hod Facebook beim US-Beziaksgericht z San José, Kalifornien, geng de Betreiba vo studiVZ a Klog eingreicht; da Voawuaf woa *Diabstoi vo geistign Eigndum*.

## Schau aa
* Features vo Facebook

## Beleg


## Im Netz
* Hoamseitn vo Facebook
* Felix Knoke: Spähwerbung empört Facebook-Nutzer In spiegel online vom 23. Novemba 2007
* With friends like these... – The ugly truth about the founders of Facebook In *[http://www.guardian.co.uk/ The Guardian]* vom 14. Jenna 2008
Spiegel Online

**Spiegel Online** (Eignschreibweis in Grossbuachstobm) is de reichweitnstärkste deitschsprochige Nochrichtnseitn im Internet. Se is am 25. Oktobar 1994 ois Onlineversion vom Nochrichtnmagazin Der Spiegel grindt worn. Im Jenna 2012 hod de Netzseitn 180 Milliona Bsuache und 972 Millionen Seitnaufruafe ghobt.

## Beleg


## Im Netz
* Hoamseitn vo Spiegel Online
* Hoamseitn vo Spiegel Online International (in englischer Sproch)
Der Spiegel

**Der Spiegel** (Eignschreibweis: DER SPIEGEL) is a deitsches Nochrichtnmagazin, des im Spiegel-Valog in Hamburg erscheint und wejdweit vatriem wird. Mit oana Auflogn vo knopp iaba oana Million Exemplarn is des de gresste aktuelle Zeitschrift in Deitschland.

*Der Spiegel* wird wegn seim großn Einfluss ois Leitmedium bezeichnet. In da bundesdeitschn Pressegschicht nehman Der Spiegel und sei Grinda Rudolf Augstein a ganz wichtig Roin ein. Des 1947 grindte Blattl hod sei Bedeitung im Kampf um de Pressefreiheit in da *([[Spiegel-Affäre]])* erreicht und wegn da Afdeckung vo zoireichn Affärn und Skandaln.

Der Spiegel erscheint montogs (in Berlin, Lübeck und Dresden sonntags). Mit am wirtschoftli und redaktionell eignständign Spiegel Online betreibt da Valog außadem de reichweitnstärkste Nochrichtn-Netzseitn im deitschsprochign Internet.

## Beleg


## Im Netz
* SPIEGEL-Gruppn
* SPIEGEL Online
* ''„Vom „Sturmgeschütz der Demokratie“ zur „Spritzpistole der Angela Merkel“ “'' (Interview mit Gehrs im Deutschlandradio vom 16. Novemba 2005)
Obabayern

**Owaboarn** (amtli: **Oberbayern**) is im Freistaat Bayern sowoi a Bezirk wiara a Regierungsbeziak.

Dea Regierungsbeziak liegd im Siidostn vo Bayern. Sidlich und estlich grenzda an Estareich, im Nordostn an Niedabayern und Obapfoiz, im Nordwestn an Middlfrankn und im Westn an Schwobm. Zum erschdn Moi erwähnt wead da Begriff 'Obabaiern' 1255. Domois hod aba da Cheamgau und de Gegnd vo Reichahoi no zu Niedabayern ghead.

## Vawoitung

S gibt heitzdog in Obabayern drei kroasfreie Städt und zwanzg Landkroas:

### Kroasfreie Städt

# Inglstod
# Minga
# Rosnham

### Landkroas

## Beziak

### Kuituafeadarung

S'Kuituareferat vum Beziak feadert iwaregionale Kuitua-Vaanstoitungen in Obabayern. Da Beziak Obabayern is aa da Träga vo de Freilichtmusäen af da Glentleiten und in Amerang und vum Kuitua- & Buidungszentrum im ehemoilign Klosta Seeon.

### Beziaksdog

Da Beziaksdog wiad zu gleichn Zeit wie da Bayerische Landdog gwejd; da Woikroas Obabayern setzt si aus 58 Abgeordnetn und 4 Iwahang- und 6 Ausgleichsmandatn zsamm.

#### Zsammsetzung

¹ 1978 Aktionsgemeinschaft Unabhängiger Deutscher (AUD) mit Kennwort *De Greanan*

² 1954 und 1958 *Gesamtdeutscher Block/Bund der Heimatvertriebenen und Entrechteten|GB/BHE*

Im iatzign Beziakstog (2003-2008) buidn FDP, Freie Wähler und ödp oan Ausschussgemoaschoft.

#### Beziaksdogspresidentn

Beziaksdogspresidentn in Obabayern:

* Dr. Peter Hecker (CSU), 1954-1966
* Georg Klimm (CSU), 1966-1986
* Hermann Schuster (CSU), 1986-1998
* Erwin Filser (CSU), 1998-2000
* Franz Jungwirth (CSU), 2000-2008
* Josef Mederer (CSU), seit 2008

## Regiarungsbeziak Obabayern

### Regiarungspresidentn

## Gschicht

Mit da easchtn bayrischn Landesteilung vo 1255 is untan Ludwig am Strengen a sejbständigs Herzogtum Obabayern gschaffa woan. Des Herzogtum woa owa mitm heitign Regiarungsbeziak ned deckungsgleich. Noch da voriwagähandn Wiedavaeinigung vo 1340 is des Herzogtum Bayern 1392 dreiteit woan: In Obabayern hods nach Bayern-Minga und Bayern-Inglstod gebm, in Niedabayern Bayern-Landshuad. Danebm hos in Niedabayern ois viats Herzogtum scho seit 1349 Bayern-Straubing gebm. 1505 woan olle Teiherzogtüma wiedavaeint. Fia Vawoitungszwecke is Bayern nacha in Rentämta afteit woan. Mit da Bayrischn Vafossung vo 1808 is des domolige Kinireich Bayern in Kroas afteit woan; de hom dena heitign Beziakn entsprocha, ned ebbas dena Landkroas.

1837 hod da Kini Ludwig I. as franzäsische Namasystem fia de bayrischn Kroas noch Flussnama duach historisiarende Bezeichnunga easetzt, de wo de Gschicht vo de bayrischn Landesteile widaspiegln soitn. Daduach is ausm Isarkroas da Regiarungsbeziak Obabayern entstandn.

## Wirtschafd

Obabayern hod ned grod wenig Industrie, vor oim in da Näh vu gressane Städd wia Minga oda Inglstod, wo unta andam Autos (Audi) baut und Fuim draht wern. As gibt oba afm Land nu an Haffa Bauan, vui Kia, Facken, Wiesn und Gmiasobau.

## Im Netz

* Regiarung vo Obabayern
* Koatn vo Obabayern
* Sehenswiadikeitn, Freizeit, Kuitua, Tourismus Obabayern
* Ortschaftn, Buida, Radlfoan und Seen in Obabayern

## Beleg
Bordeaux

**Bordeaux** [] is des politische, wirtschaftliche und geistige Zentrum vom Sidwestn vo Frankreich. De umara 240.000 Eihwohna nenna si *Bordelais*. Berihmt is de Stod durch ian Wein und de Kich, owa aa duach de Kuitua.

## Eadkunde

Bordeaux liegt am Fluss Garonne, dea wo si wia a Mondsichl dahistreckt, deshoib hoasst da Hafn "Port de la lune". De Bruckn "Pont d'Aquitaine" is so konzipiad, daß Hoachseeschiff passiern kinna.

## Verwoitungsgliedarung

Bordeaux is da Sitz vo da Präfektur vom Departement Gironde und de Haptstod vo da Region Aquitanien, dazua a Sitz vo am Erzbischof und am deitschn Konsulat. 
De Präfektur vawoit aa des Arrondissement Bordeaux, des wo aus 33 Kantone bsteht. Gmoasam mit de 26 Kommunen drumrum buidt Bordeaux de Communaute Urbaine de Bordeaux (CUB), an Kommunalvaband mid uma 660.000 Eihwohna. Da Vaband is wieda Tei vo da Agglomeration, de wo in weidan Eizugsbereich mit insgsamt 51 Kommunen umfosst und af 754.000 Eihwohna kimmt.

## Gschicht

Grindt worn is ois kejtische Siedlung im 3. Joarhundat v. Kr. Unta de Rema is Burdigala daft worn. 732 hod da Abd-Er-Rahman während seim Fejdzug de Stod vawiast. Vom 12. bis zum 15. Joarhundat hods dena Kenig vo England ghert. A Bliah hods im 18. Joarhundat mit am florierendn Handl mit de Antillen gem. De scheena Gebaide am Rand vo de Hafenquais stamma aus dera Zeit. 1870/1871 und aa im Erschtn und Zwoaten Wejdkriag hodt si de franzesische Regierung vor de deitschn Truppn aus Paris af Bordeaux zruckzong.

Zwischn am 1. Juli 1940 und am 27. August 1944 is Bordeaux vo deitschn Truppn bsezd gwen, de do an wichtign U-Boothafn ghobt hom.

## Städtpartnaschoftn

Bordeaux list 20 Partnastädt auf:

## Literatua

* Graneri-Clave, Mario (Hrsg.): *Le Dictionnaire de Bordeaux.* Nouvelles Éditions Loubatières, Portet-sur-Garonne 2006, ISBN 2-86266-478-2
* Robert Coustet, Marc Saboya: *Bordeaux - La conquête de la modanité.* Éditions Mollat, Bordeaux 2005, ISBN 2-909351-85-8
* Don Kladstrup, Petie Kladstrup: *Wein & Krieg.* Deutscher Taschenbuchverlag, Minga 2004, ISBN 3-423-34152-1
* Michel Figeac, Pierre Guillaume (Hrsg.): *Histoire des Bordelais.* Éditions Mollat, Bordeaux 2003, ISBN 2-909351-75-0
* Robert Joseph: *Bordeaux und seine Weine.* Hallwag, Minga 2003, ISBN 3-7742-0978-2
* Manfred Görgens: *Bordeaux & Atlantikküste.* DuMont Reiseverlag, Köln 2002, ISBN 3-7701-5851-2
* Rene Terrisse: *Bordeaux 1940-1944.* Editions Perrin, Paris 1993, ISBN 2-262-00991-0
* Paul Butel: *Les Négotiants bordelais, l’Europe et les îles au XVIIe siècle.* Aubier Montaigne, Paris 1992, ISBN 2-7007-1975-1

## Im Netz

* Hoamseitn vo da Stod
* As Fremdnvakeassamt vo da Stod
* Hoamseitn fian Bordeaux-Wein
* Haptseitn vo da Universität
* Kommunalvaband CUB
* Interneztportal fia Bordeaux und Médoc

## Beleg
Paris (Begriffsklearung)

**Paris** stehd fia:

* Paris, de Haptstod vo Frankreich
* (3317) Paris, a Asteroid 
* Paris (Mythologie), a Gstoit in da griachischn Mythologie
* a Vornam und a Familiennam

## Orte

* in Arkansas, USA
* in Dänemark
* in Idaho, USA
* in Illinois, USA
* in Iowa, USA
* in Kentucky, USA
* in Maine, USA
* in Michigan, USA
* in Missouri, USA
* in New York, USA, schaug Paris (New York)
* in Ohio, USA, schaug Paris (Ohio)
* in Ontario, Kanada
* in Pennsylvania, USA
* in Russland
* in Ukraine (da ehemolige deitsche Nama vo *Wesselyj Kut*
* in Tennessee, USA
* in Texas, USA
* in Virginia, USA
* in Wisconsin, USA
* in Yukon, Kanada
Thüringen

**Diring** (amtli: **Freistaat Thüringen**) is a Bundesland in Deitschland. Mehrare Orte im Noadwestn vum Land nehman fir si in Ospruch, da exakte Mittlpunkt vo Deitschland z sei. Afgrund vo de groussn Woidgebiete werd Thüringen aa s „greane Herz vo Deitschland“ gnennt. An Thüringen grenzn de Bundeslända Saggsn im Ostn und Siidostn, Sachsen-Anhalt im Noadn und Noadostn, Niedersachsen im Noadwestn, Hessn im Westn sowia Bayern im Sidn. Landeshaptstod und zgleich de gresste Stod vum Land is Erfurt.

## Beleg


## Drucksocha

* Steffen Raßloff: *Thüringen. Ein historischer Überblick*. Erfurt 2004. (PDF)
* Reinhard Jonscher/Willy Schilling: *Kleine thüringische Geschichte*. Jenzig-Verlag, Jena 2005, ISBN 3-910141-74-9.
* Jürgen John: *Quellen zur Geschichte Thüringens*. Landeszentrale für politische Bildung, Erfurt 1997, ISBN 3-931426-14-9.
* *Thüringen-Handbuch. Territorium, Verfassung, Parlament, Regierung und Verwaltung in Thüringen 1920 bis 1995* (Veröffentlichungen aus Thüringischen Staatsarchiven; 1). Herausgegeben von Bernhard Post und Volker Wahl. Weimar 1999, 747 S. ISBN 3-7400-0962-4
* Frank Boblenz: *Abriß der Territorialgeschichte des preußischen Thüringen*. - In: Das preußische Thüringen. Abhandlungen zur Geschichte seiner Volksvertretungen (Schriften zur Geschichte des Parlamentarismus in Thüringen; 17). Herausgegeben vom Thüringer Landtag. Rudolstadt 2001, S. 9-45. ISBN 3-89807-020-4
* Georg Dehio: *Handbuch der deutschen Kunstdenkmäler: Thüringen*. Deutscher Kunstverlag, München 2003, ISBN 3-422-03095-6.
* Hans Müller: *Thüringen*. DuMont Kunstreiseführer, Ostfildern 2005, ISBN 3-7701-3848-1.

## Im Netz
* 
* 
* Hoamseitn vo da Thüringa Staatskanzlei
* Landesrecht Thüringen
Nordrhein-Westfalen

**Nordrhein-Westfalen** (Obkiazung: **NRW**, Ländercode: **NW**) is a Bundesland in Deitschland. De Landeshaptstod is Düssldoaf. Da Hendrik Wüst is nochm Rücktritt vom Armin Laschet, der ois CDU-Spitzenkandidat bei da Bundesdogswoi 2021 antretn is, neicha Ministapresident wordn.

Nordrhein-Westfalen grenzt im Noadn und Noadostn on Niedasaxn, im Sidostn on Hessn, im Sidn on Rheinland-Pfoiz, im Westn on Bejgien und Holland. Mid 17.865.516 Eihwohna (Stond: 2015) is Nordrhein-Westfalen as bevejkarungsreichste (Bayern kummt glei dohinta af'm zwoatn Plotz) und bezong af de Fläch mid 34.110.26&nbsp;km² s viatgreßte deitsche Land. Im dichtestbesiedltn Flächnland in Eiropa lem iwa 20 Prozent vo de Bewohna vo Deitschland. De Metropoiregion Rhein-Ruhr is mid 9.962.985 Bewohna (Stond: 2013) aa ane vo de 30 greßtn Metropooregiona vo da Wejd.

## Drucksocha
* Ludwig Bußmann (Hrsg.): *Die Wirtschaft des Landes Nordrhein-Westfalen*. Köln u. a., 1988, ISBN 3-927098-08-6
* Rolf Steiniger: *Ein neues Land an Rhein und Ruhr. Die Ruhrfrage 1945/46 und die Entstehung Nordrhein-Westfalens.* Kohlhammer, Köln 1990, ISBN 3-17-011113-2
* Jörg Engelbrecht: *Nordrhein-Westfalen in historischer Perspektive*. In: Werner Künzel / Werner Relleke (Hrsg.): Geschichte der deutschen Länder. Entwicklungen und Traditionen vom Mittelalter bis zur Gegenwart. Münster, 2005. S. 255–278.
* Walter Först: *Kleine Geschichte Nordrhein-Westfalens*. Düssldoaf, 1986.
* Peter Grafe u.&nbsp;a. (Hrsg.): *„Der Lokomotive in voller Fahrt die Räder wechseln“. Geschichte und Geschichten aus Nordrhein-Westfalen*. Berlin/Bonn, 1987, ISBN 3-8012-0118-X
* Jürgen Hartmann (Hrsg.): *Handbuch der deutschen Bundesländer*. Bonn 1997
* Karl-Rudolf Korte/Marin Florack/Timo Grunden: *Regieren in Nordrhein-Westfalen*. Wiesbaden 2006, ISBN 3-531-14301-8
* Landschaftsverband Rheinland und Landschaftsverband Westfalen-Lippe (Hrsg.): *Handbuch der Historischen Stätten Nordrhein-Westfalen*, Alfred Kröner Verlag, Stuttgart 2006, 3., völlig neu bearbeitete Auflage, ISBN 3-520-27303-9
* *Nordrhein-Westfalen Jahrbuch 2007*, 8. Jahrgang, K. G. Saur Verlag, München 2006, XIV, 508 S., ISBN 3-598-23954-8 (mit allen wichtigen Adressen und Personen des öffentlichen Lebens!), auch als CD-ROM, ISBN 3-598-23955-6
* *NRW-Lexikon. Politik, Gesellschaft, Wirtschaft, Recht, Kultur*. Opladen, 2000, ISBN 3-8100-2336-1
* Andreas Schulte (Hrsg.): *Wald in Nordrhein-Westfalen*. Zwei Teilbände, insgesamt 1082 S. Aschendorff, Münster 2003, ISBN 3-402-06481-2
* Gerold Schmidt: *Zum 50jährigen Bestehen des Landes Nordrhein-Westfalens: Der historische Beitrag des Rheinlandes zur Entstehung Nordrhein-Westfalens.* In: Rheinische Heimatpflege, Köln, 33.Jg./1996, S. 268–273.

## Im Netz

* Hoamseitn vum Land Nordrhein-Westfalen
* Geoserver NRW mid Landkoartn und Luftbuidln

## Beleg
Rheinland-Pfoiz

**Rheinland-Pfoiz** (dt.: **Rheinland-Pfalz**), is a Bundesland im Sidwestn vo Deitschland. De Landeshaptstod is Mainz. Rheinland-Pfoiz is noch'm Zwoatn Wejdkriag om 30. August 1946 buidd worn. Es is haptsächli aus dena ehemoling Gebiete vo da breissischn *Rheinprovinz*. Obkiazunga san **RLP**, **RPF** bzw. **RP**.

## Beleg


## Literatua

* Hans-Martin Braun und Carsten Braun: *Naturschönheiten in Rheinland-Pfalz*; Idar-Oberstein: Literaturverlag Dr. Gebhardt und Hilden, 2000; ISBN 3-932515-23-4
* Heinz Cüppers (Hrsg.): *Die Römer in Rheinland-Pfalz*; ISBN 3-933203-60-0
* Heinz Fischer: *Rheinland-Pfalz und Saarland – eine geographische Landeskunde*; Darmstadt: Wissenschaftliche Buchgesellschaft, 1989; ISBN 3-534-08892-1
* Michael Kißener: *Kleine Geschichte des Landes Rheinland-Pfalz. 1945–2005 Wege zur Integration eines „Nachkriegsbundeslandes“*; Karlsruhe: Braun, 2006; ISBN 3-7650-8345-3
* Karin Leydecker, Enrico Santifaller: *Baustelle Heimat. Architekturführer Rheinland-Pfalz 1945–2005*; Regensburg: Schnell und Steiner, 2005; ISBN 3-7954-1759-7

## Im Netz

* Hoamseitn van Land Rheinland-Pfoiz
* Statistisches Landesamt Rheinland-Pfoiz
* Amtliche Koartn und Luftbuidln online 
* Landeshauptarchiv: Koartn za da Territorioigschicht
* regionalgeschichte.net – Gschicht vo de Regiona Middlrhein, Rheinhessn
* Landesarchivverwaltung Rheinland-Pfalz – Geschicht van Land Rheinland-Pfoiz
Baaßen

**Baaßen** (aa **Baassen**, fraja *Ober-Bassen*; simbüagisch-sächsisch: *Baußen*; rumänisch: *Bazna*, fraja: *Baiumul de Sus*; ungarisch: *Bázna* oda *Felsőbajom*) is a Gmeinde z'Simbiagn, Rumänien.

## Loch

Baaßen ligt 9 Kilometa noadwestlich vu Mediasch af 312 Meta iwa'm Mea. In dean Kuaoat kummt ma vu Mediasch aus iwa d'Nationajstrass DN 14, de wo beide Flüß vu da Kokel (rum. *Tarnava*) iwaqueat, d'Große Kokel (rum. *Tarnava Mare*) und d'Kleine Kokel (rum. *Tarnava Mică*).

## Bvöikarung

1966 hom z'Baaßen 2.243 Leid gwont. Drei Joa nouch da Revolution san 1992 vu 1.715 Bwona no 205 Deitschstämmiche registriat woan. D'übring Ejwona vu da Gmeinde Baaßen lem in de Deafa Boian und Velţ.

D'lutarische Gmeinde vum Doaf houd 1995 no 67 Mitglida ghatt.

## Gschicht

Da Könich Stefan V. (wor Könich vu Ungan 1270-1272) houd dean Oat im Son vum Graf Bozouch gschenkt. Im Joa 1302 is Baaßen zum easchtn Maj in ara Uakundn afdaucht. 1359 is s ajs freie Gmeinde vum Königsboden, wou zum Mediascher Stuhl ghead, gnannt woan. D'deitschn Kolonistn hom zeascht afm Huggl hinta Baaßen gsidlt, spejda houd se da Oat im veadan Doi entwicklt.

Im Zentrum vum Oat hom s a Weakeacha baut. 1672 is zum easchtn Maj iwa s *brennade Wassa vu Bazna* bericht woan. In dera Legendn wead vazöt, dass a Schaffa in da Näh vu ara Quöin a Feia gmacht houd und dass dann as Wassa aa zum breena oogfanga houd. 1752 houd da Chemika George Bette vu Hermannstadt zum easchtn Maj d'Soizquöin untasoucht. 1808 houd d'Regiarung aus Wean a Gruppm vu Chemika und Physika nouch Baaßen gschickt, wou d'Heilwiakung vum Soiz und vum Klima doatn untasoucha soitn. 1843 is as easchte Kuabad afgmacht woan, indeam via Leid vu Medisch doatn aa Untanemen afgmacht hom. 1905 is s vu da evangelischn Gmeindn iwanumma woan, daj wou s ausbaut houd.

D'Sidlung houd se mit da Zeit zu am Kuaoat entwicklt. 1845 houd s schou 637 Badegäst gem. In de Minaraquöin is Chlor, Iod und Brom. As berümteste Produki is as so gnannte *Baaßener Salz*. D'Ualaubsgebit ling am Fouß vu de Buckl in da Näh vu de Eichn- und Bouchawajd.

## Exteane Links

* Karte mit der Lage von Bazna
* Ein weiteres Bild aus Bazna
* Luftaufnahme von Baaßen
Brodzeid

A **Brodzeid** oda dt.: **Brotzeit**, aa **Jausn** in Estareich (dt.: *Jause*), is a deftiga Imbiss, dea wos uaspringli zwischn Fruahstuck und Mittogessn eignumma worn is. De Brodzeit kimmd aus Bayern und is friaha vo Bauan, Oimhiatn, Handweakan und Wondasleitln ois Zwischnmoihzeid eihgnumma worn und is heit no recht beliabt.

Zu oana Brodzeid ghean a boa Scheim Brod, vaschiedane Kaas- und Wuaschtsortn, Gsejchts und Schinkn. Dazua isst ma gern Obazdn, Eadepfekaas und Radi. De Speisn wern in da Regl afm groußn Hoiztella oda Hoizbrettl - moastns mid Bia - serviat. Weng dem haasst des in Estareich aa: „Breddljausn“. Friaha woa a Schmoizbrod da wichtigste Bstondtei vo da Brodzeid.

## Literatua

* Lydia Jackson, Hermann Wilhelm: *Brotzeit, Braten, Brennsuppen: Ein literarisches Münchner Vorstadt-Kochbuch*. Münchenverlag, Minga 2005. ISBN 978-3937090115
Zabern

**Zabern** (Franzesisch *Saverne*, Boarisch: *Zawern*) is a Stod in da franzesischn Region Öisass im Département Niaderrhain mid 11.201 Aiwoner (1999). Zabern is Sitz vo da Unterpräfektur vom Arrondissement Zabern, des wos widerrum in seggs Kantone untergliadert is. Zabern is da Hauptort vom Kanton Zabern. D' Stod wead vom Flussal Zorn und em dodazua valauffmdn Rhain-Marne-Kanal durchquert.
Illkirch-Grafenstaden

**Illkirch-Grafenstaden**dt. (ësässisch: *Ìllkìrich-Gràffestàde*, Fraunzésisch: *Illkirch-Graffenstaden*) is a Stod in da fraunzésischen Región Ësass im Département Niaderrhein. D'Stod liegt im Arrondissement Strasbourg-Campagne und is Hauptoert voh am oaganen Kantón.
Kreischgebiet

As **Kreischgebiet** (aa **Kreischland** oda **Kreischgau**, rum.: *Crișana*, ung.: *Körösvidék*) is a historische Provinz im Ostn vu Ungan und im Noadwestn vu Rumänien. Daj Landschaft grenzt im Sidn an n Fluss Mieresch, im Ostn an s Apuseni-Gebiach und im Westn an d'Theiß.

Sei Nama kummt wascheinlich vum Fluss Kreisch (rum. *Criș*, ung. *Körös*) und seine Zouflüss, da Schnellen Kreisch (rum. *Crișul Repede*, ung. *Sebes-Körös*), da Weißen Kreisch (rum. *Crișul Alb*, ung. *Fehér-Körös*) und da Schwarzen Kreisch (rum. *Crișul Negru*, ung. *Fekete Körös*). Daj flajsn Richtung Westn nåuch Ungan und und flajsn zam zua Kreisch.

D'wichtigste Stod (Haptstod) im Kreischgebiet is Oradea (dt.: *Großwardein*, ung.: *Nagyvárad*). Andane grejßane Steed san u. a. Arad, Aleșd, Beiuș, Salonta und Ineu z'Rumänien und Békéscsaba, Debrecen und Gyula z'Ungan.

Daj Region woa a Deu vu da historischn Provinz Partium und woa genauso waj s Banat, d'Sidbukowina, d'Region Sathmar und d'Maramuresch koa Deu vum historischn Simbüang, wead owa heindzdoch (bsundas z'Ungan) oft dazougreachat.
Orthographie

**Orthographie**, bzw. **Rechtschreibung**, is a Sammlung vo Regln, de wos festlegn, wiar Wäata in ana Sproch mid oam Alphabet gschriem wern.

## Norm

De Rechtschreibung vo de Schriftsprochn (z.&nbsp;B. Deitsch oda Franzäsisch) is in da Regl normiat, d. h. es gibt Wärtabiacha, de wo fir jeds Wort festlegn, wia mas schreim soit.

Vabindli is de kodifiziate Rechtschreibung nur no in da Schui, da äffentlichn Vavoitung und in dena moastn Massnmedien. A Voraussetzung fir a normiate Rechschreibung is a Standardsproch.

Im Untaschied dazua gibts fir de boarische Dialekte koa normiate Rechtschreibung und koa Standardsproch.

De Situation vo de boarischn Dialekte losst se daher am ehastn mi da Situation vo da deitschen Rechtschreibung am Ofang vo da Neizeit vagleichn, wos aa a Konkurrenz vo vaschiedane Rechtschreibtraditionen gem hod.

## Boarische Rechtschreibung

De boarische Rechtschreibung bewegt si im Rahma vo da deitschen Rechtschreibtradition. Es gibt oba aa a poa Eignheitn vum Boarischn, de wos se ned imma oafoch ausdruckn lossn.

Es gibt innahoib vo da Tradition zwoa grundsätzliche Mäglichkeitn fir de boarische Rechtschreibung: Entweda a Orientierung an da schriftdeitschn Rechtschreibung oda a Orientierung an da Aussproch.

Dazu kimmt a neicha Vasuach mit oana Umschrift, de an Haffa Sundazeichn vawendt, de in da deitschn Schriftsproch ned vorkemma.

## Im Netz
* Definition und vui Im Netz
Sebastian Kneipp

**Sebastian Kneipp** (* 17. Mai 1821 in Stephansried; † 17. Juni 1897 in Wörishofen) wor a bayerischa Priesta und Hydrotherapeut. Er hod Methodn de scho friacha bekannt worn, wie Wossagiass, Wossatretn und Wossakurn fia a systematische Therapie zammagstejt und weidaentwicket.

## Wiakung bis heit

In Deitschland gibts iba 660 Kneippvareine mit uma 160.000 Mitglieda. De Biacha vom Kneipp hom Millionenaflogn eazuit und wern no heit valegt. 1920 hod Wörishofen s Prädikat *Bad* griagt. Nem Bad Wörishofen gibts in Deitschland no zoireiche weidane Kneippkurorte, wo de Kneipp-Therapie praktizian.

An Haffa Medikamente trogn heit sein Nama und aa a Bruckn in Wiazburg. Seit 2010 wead da Gebuatsdog vom Sebastian Kneipps untam Nama Sebastian-Kneipp-Dog ois Gsundheitsdog ba da *Bundeszentrale für gesundheitliche Aufklärung* gfiat.

## Weake
* *Meine Wasserkur*, 1886 (49. Auflog, im Voitext online)
* *So sollt ihr leben*, 1889
* *Mein Testament für Gesunde und Kranke*. - 22. Aufl. - Kempten u. a. : Kösel, 1912. Digitalisiate Ausgob

## Literatua
* Eugen Ortner: *Sebastian Kneipp – Seine Lebensgeschichte*, Ehrenwirth Verlag, Bergisch-Gladbach, 12. Auflog 1994, ISBN 3-431-02659-1
* Otto Gerhard Prokop: *Sebastian Kneipp, der große „Naturarzt“ und die zugehörigen Realitäten* in: *Grenzen der Toleranz in der Medizin*. Verlag Gesundheit, Berlin 1989, ISBN 3-333-00487-9
* Klofat, Harald: *Idee, Überzeugung und Lehre. Sebastian Kneipp - die Wörishofer Jahre.* Franz Brack Verlag, Altusried 2009, ISBN 3-930323-82-6.

## Im Netz

* 
* Kneipp-Bund e.V. 
* Sebastian Kneipp
Substantiv

A **Substantiv** (vo lat. *substantivum*) oda **Haptwoat** is in da boarischn Grammatik a Woatoart mid an festn grammatischn Gschlacht und an bstimmtn Numerus und Kasus.

Stod vom Substantiv redt ma foischaweis aa vom *Namwoat*, *Dingwoat* oda *Nomen* (schau dozua: Nomen).

Heit wed "Nomen" bzw. "Namwoat" oft ois Synonym fia "Substantiv" vawendt, wei im Englischn do ned untaschiedn wead. In da boarischn Grammatik san owa Haptweata (Substantiv), Oagnschoftsweata (Adjektiv) und Fiaweata (Pronomen) Namweata (Nomen). D. h. olle Weata, de wo **konjugiabor** san, de wosd oiso *being* konst.

Haptweata (Substantive) und Zeidweata (Verben) scheints in oin Sprochn z gem. A olle andan Woatoartn trifft des ned zua.

## Bedeitunga
A Substantiv ko aan Gengstand und an Ned-Gengstand moana. Es bezoachnet zum Beispui a Objekt, an Sochvahoit, an Voagang, a Oagnschoft oda an Begriff.

Beispui:
* Della
* Drei
* Explosion
* Freiheit
* Rot
* Weps
* Zwiefe
Grantla

Da **Grantla**, aa **Grantler**, is a mirrischa, im Heazn owa r a guadmiatiga Mensch. Ana dea gean grantlt, dea imma unzfriedn is, umanand kepplt, schlecht aufglegt und zänkisch is. Des Wuat kummt vo grennen, wos murrn, brumman oda knurrn haaßt.

Noch Bayern oda Östareich Zuagraste fiachtn an Grantla. Da Grantla is owa im Untaschied zum Suderer (Raunza, Nergla) - dem ma nia wos Recht mochn kaun - durchaus sympathisch und wiad in da Kunst und in de Medien gean doagstöd. Archetypische Grantla san zum Beispüü da Alois Hingerl (Ein Münchner im Himmel vom Ludwig Thoma) und da Mundl (A echta Weana geht net unta). Des Grantln wiad sogoa ois *Blues des Südens* beschriem.

### Variantn

* Grantlhuaba (Grantlhuber)
* Grantscheam (Grantscherben)

### Beispüü fia bekaunte Grantla

* Ernst Happel woa ana vo de berihmtestn östarreichischn Fuassboitraina.
* Alois Hingerl, de Hauptfigua in "Ein Münchner im Himmel" von Ludwig Thoma
* Da Mundl aus der Serie "A echta Weana geht net unta" is a typischa Weana Grantla
* De Figuan vum Kabarettistn Gerhard Polt san meistns typische Grantla
* Arthur Schopenhauer, da philosophische Grantla
* Walter Sedlmayr, da Schauspüla, woa a berühmta Doastölla vo bairischn Grantlan
* Gustl Bayrhammer, fia den guit des Gleiche
* Karl Valentin is da bayerische Archetyp vo an Grantla
* Da Hans Moser is a weidas Beispüü fia so a Person

## Beleg



## Literatua

* Grasberger Thomas: *Grant. Der Blues des Südens*. Diedrichs, 2. Auflog, Minga 2012. ISBN 978-3-424-35070-8

## Im Netz
* BR-Online üba Grantla
Stephanskircha

**Stephanskircha** oda **Steffeskirch** (amtli: **Stephanskirchen**) is a Gmoa im Ostn vo Rosnham und liagt zwischn Inn und Simsää.

## Chronik

Des easchtemoi is Steffeskirch 1130 n. Kr. ois des Dorf "stevenchirgen" urkundlich erwähnt. Im Ofang vom 18. Joarhundat is nacha aus de oinzelna kloana Deafa um Steffeskirch a sognennte Ruralgmoa grind worn, de wo si nacha 1854/1855 mit da domoligen Nochbagmoa Hofleitn vaeinigt hot. Bis heit hot Steffeskirch 48 Ortstei.

## Ortstei

De Gmoa Steffeskirch setzt si aus foigende Ortstei zamm:

Boiboch, Ecknhoiz, Oachbiche, Eitzing, Entleitn, Fuassn, Geharing, Grobn, Grosweg, Hoadn, Haidholzn, Hegaring, Höhasteig, Hofau, Hofleitn, Hofmui, Innleitn, Kialing, Kloahoizn, Koihaufmui, Kragling, Kreut, Kronstaudn, Krottenhausmui, Lack, Landl, Landlmui, Lauterbocher Fuizn, Leitn, Leonhardspfunzn, Murnau, Neumui, Öd, Puivermui, Puster, Reikering, Schemering, Schloßberg, Sims, Simserfuizn, Simsää, Sunnahoiz, Stephanskircha, Woidering, Weinberg, Westerndorf, 
Westerndorfer Fuizn und Ziaglberg.

## Nochbagmoana

* Prutting
* Riadering 
* Rohrdorf
* Kroasfreie Stod Rousnam

## Beleg



## Im Netz

* 
* Gschicht vo da Gmoa
Grenoble

**Grenoble** [] is de Haptstod vom franzesischn Departement Isère und vo da Dauphine im Siidostn vo Frankreich in a Toigobelung, wo si de Isère und da Drac treffan.

Grenoble is mit iba 160.000 Einwohna (2013) de greßte Hochgebiagsstod in de Oipn, no voa Innsbruck, mit dem wo s touristisch vui gmoasam hod. Es liegt in ebba 150 Kilometa sidle vo Genf, 100 Kilometa estli vo Lyon und 350 Kilometa neadli vo da Côte d'Azur.

## Gschicht

Grenoble is scho vo de Kejtn und nacha spada vo de Rema bsiedelt gwen und is seit am 4. Joarhundat Bischofssitz. Grenoble is im Joar 879 zum Kenigreich Burgund gschlogn worn und is seitm Joar 1242 Stod. De Universität is 1339 grindt worn. 1349 is Grenoble an Frankreich kema. Im 18. Joarhundert wor de Stod vor oim fia Kunsthandwerk bekannt. De Tischladynastie vo de *Hache* hod landesweite Bedeitung ghobt. Im Joar 1968 worn da de X. Olympischn Winterspui.

## Im Netz

* Stod Grenoble
* Metropoiregion Grenoble
* Genaralroud vom Département Isère
Toulouse

**Toulouse** [] (okz.: *Tolosa*, boarisch friara: **Tolosn**) is a Stod im Siidn vo Frankreich, am Fluss Garonne gleng, 146&nbsp;m ü. NN. Se is 730&nbsp;km vo Paris entfernt und duach a Kanaisystem midn Atlantik und am Middlmeea vabundn. Im Stodzentrum lem 458.298 Eihwohna und im Bollungsgebiet 892.115 (2013) – damid is s de viadgresste Stod in Frankreich.

Toulouse is de Haptstod vo da Region Midi-Pyrénées und Vawoitungssitz vom Département Haute-Garonne. Im Middloita wors Haptstod vo da Region Okzitanien. Bis zua Franzesischn Revolution wors offizielle Haptstod vo da historischn Provinz Languedoc.

## Gschicht

Toulouse is untam Nama *Tolose* a wichtige gallische Stod gwen. 106 v. Kr. is vo de Rema eignumma und *Tolosa* (lat.) ghoaßn worn. Se wor seit am 4. Joarhundat Bischofssitz. Von 419 bis 507 wors Hauptstod vom Westgotenreich. Zwischn 781 und 843 is Toulouse Sitz vom Kenigreich vo Aquitanien gwen, danoch is de selbständige Grafschaft Toulouse grindt worn. 1271, noch am Kreizzug genga de Albigenser und noch da Plinderung vo da Stod hods offiziej zua Frankreich ghert, is aba bis 1790 recht unabhängig bliem. Mitte vom 19. Joarhundat hods a grouss s industrielles Woxdum gem. Während am Zwoatn Wejdkriag wors vo 1942 bis 1944 von deitsche Truppn bsetzt und is teiweis zastead worn.

## Sengswiadigkeidn

* romanische Basilika Saint Sernin (11.-12. Joarhundat)
* gotische Kathedrale Saint Etienne (ogfanga im 12. Joarhundat)
* Universitet (1229), de zwoatejtaste in Eiropa

## Galerie

File:Toulouse - Rathaus.JPG|Toulouse - Rodhaus
Datei:Rue d'Alsace-Lorraine (Toulouse) Le Square de Gaulle.jpg|Toulouse - Strossnszene 1
Datei:Rue du Taur (Toulouse).jpg|Toulouse - Strossnszene 2
File:Toulouse - Basilika St. Sernin.jpg|Toulouse - Basilika St. Sernin


## Wiatschofd

In da Stod gibts Luftfahrt (Airbus)- und Raumfahrtindustrie, Maschinenbau, Eisen- und Textilindustrie und dazua a grouß Handls- und Vakeaszentrum.

## Im Netz

* Stod Toulouse
* Verkehrsamt vo Toulouse
* Toulouse, d'Garonne und da Canal du Midi 
* A regionalhistorische Zeidschrift 
* Deitsche Schui Toulouse
* wikitoulouse.fr - auf franzesisch
Wilsons & Co (Sharrow)

**Wilsons & Co (Sharrow)** is a fiahrenda Herstella vo Schmei mit Sitz in Sheffield, England.

De Firma is 1737 grindt woan und in nach wia voa im Eigntum vo da Wilson-Famij.  Da Grinda woa da Thomas Wilson, wo de Sharrow Mills vom Duke of Norfolk pocht hod und ois Scheern- und Messaschmiedn gnutzt hod. Eascht in da zwoatn Generation, mit Joseph Wilson, hod ma ogfongt Schmei z produzian. Wilsons  gheat zu de Wejdmoaktfiahra. Markn: Wilsons of Sharrow (Wilsons of Sharrow Best SP, Wilsons of Sharrow Irish Toast No.21, Wilsons of Sharrow Irish High Toast No.22)

Wilsons & Co (Sharrow) produziat a ois fir de Firma "Fribourg & Treyer", de wo aa zua Wilson Gruppn gheat. De bekannte Firma McChrystal's aus Leicester beziagt seine Hoibfertigwoan vo Wilsons und aromatisiat nua no.

## Literatua

* M H F Chaytor, *The Wilsons of Sharrow* (1962)
* D. Crossley and others, *Water Power on Sheffield Rivers* (1989), 81-2.

## Im Netz
*Hoamseitn vo Wilsons & Co
*Snuffbox.org
* Wilsons & Co (Sharrow) Ltd - water wheel in action (Youtube)
* Pestles and mortars grinding tobacco into snuff (Youtube)